NÁRODNÁ RADA SLOVENSKEJ REPUBLIKY

​VIII. volebné obdobie

Číslo:

**Návrh**

UZNESENIE

NÁRODNEJ RADY SLOVENSKEJ REPUBLIKY

z ... februára 2022

k usmrteniu slovenského občana Jozefa Chovanca po zásahu belgických bezpečnostných zložiek na letisku Charleroi vo februári 2018 (tlač…)

**Národná rada Slovenskej republiky**

A. **o d v o l á v a j ú c s a**

na uznesenie Národnej rady Slovenskej republiky č. 231 z 2. septembra 2020 k úmrtiu pána Jozefa Chovanca a zásahu belgických bezpečnostných zložiek na letisku v Charleroi vo februári 2018;

B. **v y j a d r u j e**

hlboké rozčarovanie z rozhodnutia belgickej prokuratúry nezačať trestné stíhanie voči príslušníkom bezpečnostných zložiek po ich brutálnom zásahu proti slovenskému občanovi pánovi Jozefovi Chovancovi;

C. **o d s u d z u j e**

neúmerné naťahovanie času zo strany belgických orgánov pri vyšetrovaní tohto nehumánneho násilného zásahu;

D. **ž i a d a**

*vládu Slovenskej republiky,*

aby požiadala vládu Belgického kráľovstva o vysvetlenie dôvodov, ktoré viedli k zastaveniu trestného stíhania páchateľov tohto násilného činu;

E. **ž i a d a**

*vládu Slovenskej republiky,*

aby s využitím všetkých politických, diplomatických a právnych prostriedkov trvala na vyvodení trestnoprávnej a disciplinárnej zodpovednosti voči tým príslušníkom bezpečnostných zložiek, ktorí sa priamo podieľali na tomto násilnom zásahu;

F. **v y z ý v a**

*slovenských poslancov Európskeho parlamentu,*

aby v rámci svojich kompetencií iniciovali a zasadili sa za vytvorenie nezávislej monitorovacej misie Európskeho parlamentu na dôsledné prešetrenie prípadu Jozefa Chovanca;

G. **ž i a d a**

*vládu Slovenskej republiky,*

aby k 5. výročiu úmrtia Jozefa Chovanca informovala Národnú radu Slovenskej republiky o stave vyšetrovania tejto kauzy a predložila zoznam krokov, ktoré povedú k dosiahnutiu spravodlivosti pre Jozefa Chovanca;

H. **p o v e r u j e**

*predsedu Národnej rady Slovenskej republiky,*

aby informoval vládu Slovenskej republiky o tomto uznesení.

   Boris  K o l l á r   v. r.

  predseda

Národnej rady Slovenskej republiky

Overovatelia:

**NÁRODNÁ RADA SLOVENSKEJ REPUBLIKY**

**­­­­­­­­­­­VIII. volebné obdobie**

**Návrh**

poslanca Národnej rady Slovenskej republiky

**na prijatie**

uznesenia k usmrteniu slovenského občana Jozefa Chovanca po zásahu belgických bezpečnostných zložiek na letisku Charleroi vo februári 2018

Predkladá:

Peter Kmec v.r.

Bratislava 31. január 2021

**Odôvodnenie**

**návrhu uznesenia k usmrteniu slovenského občana Jozefa Chovanca po zásahu belgických bezpečnostných zložiek na letisku Charleroi vo februári 2018**

Dňa 28. 2. 2023 uplynie 5 rokov od smrti slovenského občana pána Jozefa Chovanca, ktorý zomrel v belgickej nemocnici tri dni po brutálnom policajnom zásahu v cele na letisku Charleroi. Návrh nového uznesenia v nadväznosti na uznesenie NR  zo septembra 2020 sa predkladá z troch hlavných dôvodov:

1. Napriek tomu, že počas tejto aktuálnej schôdze uplynie 5 rokov od brutálneho zásahu voči pánovi Chovancovi, jeho rodina, blízki a celé Slovensko sa zatiaľ nedočkali spravodlivého rozsudku;

2. Minulý mesiac rozhodla belgická prokuratúra zastaviť trestné konanie voči páchateľom tohto brutálneho činu a tým vytvorila zásadnú prekážku pre dosiahnutie spravodlivosti pre pána Jozefa Chovanca a vyvodenie trestnoprávnej zodpovednosti;

3. Je našou spoločnou povinnosťou na Slovensku - štátu, mimovládneho sektora a médií, aby sme vyvinuli maximálne úsilie v snahe dosiahnuť spavodlivosť pre pána Jozefa Chovanca a verejné ospravedlnenie Belgicka za nehmunánne konanie voči jeho osobe.